LINE จ่อปรับราคา IPO ตอบรับดีมานด์หุ้นแกร่ง
LINE จ่อปรับขึ้นราคา IPO ตอบรับดีมานด์หุ้นแกร่ง
4 ก.ค. 2559

ไลน์ คอร์ป ผู้ให้บริการแอปพลิเคชั่นส่งข้อความชื่อดัง เตรียมขึ้นราคาหุ้นที่จะเสนอขายต่อสาธารณะเป็นครั้งแรก (IPO) สู่กรอบ 2,900 – 3,300 เยน/หุ้น จากเดิมที่ 2,700 – 3,200 เยน/หุ้น เนื่องจากความต้องการหุ้นที่แข็งแกร่ง
ทั้งนี้ บริษัทตั้งเป้าระดมทุนให้ได้ 1.16 แสนล้านเยน (1.1 พันล้านดอลลาร์สหรัฐ) จากการขายหุ้น IPO ทั้งหมด 35 ล้านหุ้น เพื่อนำไปสนับสนุนธุรกิจในต่างประเทศและพัฒนาบริการใหม่ๆ อย่างไรก็ดี คาดว่า ไลน์อาจระดมทุนได้สูงถึง 1.328 แสนล้านเยน
อนึ่ง ก่อนหน้านี้มีข่าวว่า ไลน์อาจจะเลื่อนการกำหนดกรอบราคาเสนอขายหุ้น IPO หลังจากตลาดการเงินทั่วโลกตกอยู่ในภาวะผันผวนอย่างหนัก ภายหลังจากอังกฤษตัดสินใจถอนตัวออกจากการเป็นสมาชิกสหภาพยุโรป (Brexit)